ಕರೆಯದೇ ಬಂದ ಅತಿಥಿ ಕೊರೊನಾಗೆ ಒಂದು ವರ್ಷ : ಸೋಶಿಯಲ್ ಮೀಡಿಯಾದಲ್ಲಿ Birthday ವಿಶಸ್ ಡಿಜಿಟಲ್ ಡೆಸ್ಕ್ : ಇಡೀ ವಿಶ್ವವನ್ನೇ ಬೆಚ್ಚಿ ಬೀಳಿಸಿದ ಕೊರೊನಾ ಪ್ರಪಂಚಕ್ಕೆ ಕಾಲಿಟ್ಟು NOV 17 ಇಂದಿಗೆ ಒಂದು ವರ್ಷ ಆಗಿದೆ. ಕರೆಯದೇ ಬಂದ ಅತಿಥಿ ಕೊರೊನಾ ಜನಸಾಮಾನ್ಯರನ್ನು ಹಿಂಡಿ ಹಿಪ್ಪೆ ಮಾಡಿದೆ. ಕನಸಿನಲ್ಲೂ ಕಾಡಿದ ಕೊರೊನಾ ಮಹಾಮಾರಿ ಮೊದಲು ಕಾಣಿಸಿಕೊಂಡಿದ್ದು ಚೀನಾದಲ್ಲಿ, ಹೌದು. ಹೆಮ್ಮಾರಿ ಕೊರೊನಾ ಕಾಣಿಸಿಕೊಂಡು ಇಂದಿಗೆ ಒಂದು ವರ್ಷವಾಗಿದೆ. ಕಳೆದ ನವೆಂಬರ್ 17,2019 ರಂದು ವುಹಾನ್ ನಗರದ ಹುಬೈ ಪ್ರಾಂತ್ಯದ 55 ವರ್ಷದ ವ್ಯಕ್ತಿಯಲ್ಲಿ ಈ ಕಿಲ್ಲರ್ ಕೊರೊನಾ ವೈರಸ್ ಕಾಣಿಸಿಕೊಂಡಿತ್ತು.ನಂತರ ನಡೆದಿದ್ದು ನಿಮಗೆ ಗೊತ್ತೇ ಇದೆ. ಅಂದು ಚೀನಾಗೆ ಬಂದು ವಕ್ಕರಿಸಿದ ಕೊರೊನಾ ಪ್ರಪಂಚದಾದ್ಯಂತ ಆವರಿಸಿಕೊಂಡು ಲಕ್ಷಾಂತರ ಮಂದಿಯನ್ನು ಬಲಿ ತೆಗೆದುಕೊಂಡಿದೆ. ಮಾಹಿತಿಗಳ ಪ್ರಕಾರ ಬರೋಬ್ಬರಿ 13.20 ಲಕ್ಷಕ್ಕೂ ಅಧಿಕ ಮಂದಿ ಈ ಕೊರೊನಾ ಸೋಂಕಿಗೆ ಬಲಿಯಾಗಿದ್ದಾರೆ. ಇನ್ನೂ, ಎಲ್ಲವನ್ನೂ ಟ್ರೋಲ್ ಮಾಡುವ ನೆಟ್ಟಿಗರು ಕೊರೊನಾವನ್ನು ಬಿಡಲಿಲ್ಲ ನೋಡಿ.ಕೊರೊನಾ ಪ್ರಪಂಚಕ್ಕೆ ಕಾಲಿಟ್ಟು ಒಂದು ವರ್ಷ ಆದ ಹಿನ್ನೆಲೆ ನೆಟ್ಟಿಗರು ಸಾಮಾಜಿಕ ಜಾಲತಾಣದಲ್ಲಿ ಕೊರೊನಾಗೆ ಬರ್ತ್ ಡೇ ವಿಶಸ್ ತಿಳಿಸಿದ್ದಾರೆ. ಹ್ಯಾಪಿ ಬರ್ತ್ ಡೇ ಕೊರೊನಾ ಎಂದು ವಾಟ್ಸಾಪ್, ಫೇಸ್ ಬುಕ್ ಮೂಲಕ ಶುಭಾಶಯ ತಿಳಿಸುತ್ತಿದ್ದಾರೆ. ರಂಜಿತ್ ಶೃಂಗೇರಿ